## Uredba o unutarnjem ustrojstvu Ministarstva pomorstva, prometa i veza

### NN 70/2001 (3.8.2001.), Uredba o unutarnjem ustrojstvu Ministarstva pomorstva, prometa i veza

# VLADA REPUBLIKE HRVATSKE

1192

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje ustrojstvo
tijela državne uprave (»Narodne novine«, broj 43/2001), Vlada Republike
Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Ministarstva pomorstva, prometa i veza

I. OPĆE ODREDBE

Članak
1.

Ovom
Uredbom određuje se unutarnje ustrojstvo Ministarstva pomorstva, prometa i veza
(u daljnjem tekstu: Ministarstvo), nazivi upravnih organizacija u sastavu
Ministarstva i unutarnjih ustrojstvenih jedinica te njihov djelokrug, način
upravljanja, okvirni broj potrebnih državnih službenika i namještenika, kao i
druga pitanja važna za rad Ministarstva.

Članak
2.

Unutarnje
ustrojstvo i upravljanje upravnim organizacijama u sastavu Ministarstva i
unutarnjim ustrojstvenim jedinicama, kao i potreban broj državnih službenika i
namještenika, uređuje se na način da Ministarstvo može obavljati upravne i
druge stručne poslove koji su mu Zakonom dani u nadležnost i djelokrug.

II. UNUTARNJE USTROJSTVO

Članak
3.

Za
obavljanje upravnih i stručnih poslova iz djelokruga Ministarstva ustrojavaju
se upravne organizacije odnosno unutarnje ustrojstvene jedinice:

Upravne
organizacije:

1.
Uprava pomorstva

2.
Uprava cestovnog prometa

3.
Uprava željezničkog prometa

4.
Uprava zračnog prometa

5.
Uprava unutarnje plovidbe

6.
Uprava pošte i telekomunikacija

7.
Uprava inspekcijskih poslova

8.
Uprava za financije, plan, proračun i nabavu

Ostale
ustrojstvene jedinice:

1. Kabinet ministra

2. Samostalni odjel za sustav kakvoće,
zrakoplovne nesreće, zrakoplovne prekršaje i međunarodne odnose

3. Tajništvo

III. DJELOKRUG UPRAVNIH ORGANIZACIJA U
SASTAVU MINISTARSTVA TE UNUTARNJIH USTROJSTVENIH JEDINICA

1. UPRAVA POMORSTVA

Članak 4.

Uprava pomorstva obavlja upravne i stručne
poslove koji se odnose na osiguravanje provođenja utvrđene politike i
izvršavanja zakona i drugih propisa iz oblasti pomorskog brodarstva, pomorskog
prometa, pomorskog dobra, morskih luka, pomorskih agencija, pripremanje nacrta,
prijedloga zakona i drugih propisa iz područja pomorskog brodarstva, pomorskog
prometa, pomorskog dobra, morskih luka, pomorskih agencija, praćenje i
analiziranje stanja, poslovanja i razvoja gospodarskih subjekata, pomorskih
brodara, iskorištavanja, zaštite i gospodarenja pomorskim dobrom i pomorskih
agencija, morskih luka te utjecaj uvjeta gospodarenja na njihovo poslovanje,
pripremanje i izrada izvješća, analize, prijedloga mjera, rješenja i drugih
akata iz oblasti pomorskog brodarstva, pomorskog prometa, pomorskog dobra i
pomorske infrastrukture za potrebe Vlade Republike Hrvatske i Hrvatskoga
sabora, obavlja poslove upravnog postupka i upravnog nadzora iz oblasti
pomorstva, sudjeluje u radu međunarodnih organizacija i izrađuje nacrte
prijedloga sporazuma i drugih međunarodnih akata iz područja pomorstva, obavlja
nadzor nad radom Hrvatskog registra brodova, Plovputa, Jadrolinije, Hrvatskog
hidrografskog instituta, lučkih uprava i drugih pravnih subjekata iz
djelatnosti pomorstva, priprema usuglašavanje pomorskog zakonodavstva s
propisima Europske Unije, vodi drugostupanjske prekršajne postupake za pomorske
prekršaje, te ostale poslove iz područja sigurnosti plovidbe.

Za
obavljanje poslova Uprave pomorstva ustrojavaju se slje­deći odjeli:

a)
Odjel upravno-pravnih i međunarodnih poslova

b)
Odjel pomorskog prometa

c)
Odjel morskih luka i pomorskog dobra

d)
Odjel stručno-tehničkih poslova i sigurnosti prometa

Za
obavljanje poslova državne uprave utvrđenih Zakonom o lučkim kapetanijama
ustrojeno je osam područnih jedinica u sastavu Uprave pomorstva.

a) Odjel upravno-pravnih i međunarodnih
poslova

Članak 5.

Odjel upravno-pravnih i međunarodnih
poslova priprema nacrte prijedloga zakonskih i podzakonskih akata iz područja
pomorstva, vodi prvostupanjski upravni postupak iz nadležnosti Uprave, vodi
drugostupanjski upravni postupak iz nadležnosti Uprave, obavlja stručne poslove
za rad drugostupanjskih komisija za pomorske prekršaje, provodi upravni nadzor,
koordinira radom lučkih kapetanija u poslovima iz nadležnosti Odjela, prati
izradbu razvojnih i drugih studija, daje pravna mišljenja i tumačenja o svim
pitanjima iz nadležnosti Uprave, priprema nacrte dvostranih međunarodnih
ugovora iz oblasti pomorstva, sudjeluje u izradi mnogostranih međunarodnih
ugovora koji se odnose na sigurnost plovidbe, sudjeluje u izradi drugih
međunarodnih konvencija iz oblasti pomorstva i prati njihovu primjenu, priprema
i usuglašava domaću legislativu s međunarodnim standardima, priprema usu­glašavanje
pomorskog zakonodavstva Republike Hrvatske s propisima Europske unije,
koordinira rad lučkih kapetanija u poslovima izdavanja svjedodžbi o
osposobljenosti, pomorskih knji­žica i odobrenja za ukrcaj, koordinira rad
lučkih kapetanija u poslovima održavanja stručnih ispita za zvanja pomoraca,
vodi postupak za izdavanje rješenja o izobrazbi ili suglasnost na obavljanje
naobrazbe pomorskim učilištima.

b) Odjel pomorskog prometa

Članak 6.

Odjel pomorskog prometa prati i analizira
stanje, poslovanje i razvoj gospodarskih subjekata iz područja pomorskog
prometa te pomorskih agencija, priprema i izrađuje izvješća u cilju stvaranja
sustavnih uvjeta za poslovanje u ovom području, sudjeluje u pripremi nacrta
zakona i drugih propisa iz područja pomorskog prometa, vodi brigu nad
održavanjem pomorskog putničkog prometa na državnim linijama, na temelju
javnoga natječaja odobrava održavanje pomorskog putničkog prometa trgovačkim
društvima - brodarima, vodi brigu o obvezatnosti usklađivanja redova plovidbe
brodara u unutrašnjem i međunarodnom pomorskom linijskom prometu pri nadležnim
županijskim komorama, prati poslovanje Jadrolinije, Plovputa, Hrvatskog
registra brodova, prati izradbu razvojnih i drugih studija iz područja
pomorskog prometa i pomorskog brodarstva,osigurava provođenje utvrđene politike
iz područja pomorskog prometa.

c) Odjel morskih luka i pomorskog dobra

Članak 7.

Odjel morskih luka i pomorskog dobra prati
i analizira stanje, poslovanje i razvoj morskih luka, sudjeluje u izradi nacrta
zakona i drugih propisa iz područja morskih luka i pomorskog dobra, obavlja
upravni nadzor nad gospodarenjem i korištenjem pomorskog dobra i provođenjem
koncesijskog sustava na pomorskom dobru, koordinira i daje uputstva Stručnom
povjerenstvu za granice pomorskog dobra, obavlja stručno tehničke poslove u
svezi određivanja granica pomorskog dobra, vodi očevidnik granica pomorskog
dobra, priprema prijedloge odluka i ugovora u svezi koncesija na pomorskom
dobru, nadzire i koordinira rad lučkih uprava.

d) Odjel
stručno-tehničkih poslova i sigurnosti prometa

Članak 8.

Odjel stručno-tehničkih poslova i
sigurnosti prometa obavlja upravno stručne poslove koji se odnose na objekte,
plovila i opremu vezano uz sigurnost plovidbe, nautičkog turizma, te zaštite
mora od onečišćenja sa brodova.

Za obavljanje poslova u Odjelu
stručno-tehničkih poslova i sigurnosti prometa, ustrojavaju se slijedeći
odsjeci:

d/1 Odsjek stručno-tehničkih poslova

d/2 Odsjek sigurnosti prometa.

d/1
Odsjek stručno-tehničkih poslova

Članak 9.

Odsjek stručno-tehničkih poslova sudjeluje
u pripremi struč­nih podloga za planiranje poslovanja lučkih kapetanija,
planira i provodi tehničko ostvarenje izgradnje i održavanje zgrada, plovila,
uređaja i opreme za sigurnost plovidbe lučkih kapetanija, planira i koordinira
investicije u održavanje pomorskih plovnih putova i radio službe sigurnosti
plovidbe, provodi oblikovanje tiskanica i dokumenata za Upravu pomorstva,
planira i koordinira tekuće održavanje imovine lučkih kapetanija, obavlja
stručno-tehničke poslove u svezi nautičkog turizma, obavlja druge
stručno-tehničke poslove u nadležnosti Uprave, obavlja poslove razvoja,
uvođenja i održavanja informacijskog sustava pomorskog prometa.

*d/2 Odsjek sigurnosti prometa*

Članak 10.

Odsjek sigurnosti prometa koordinira rad
lučkih kapetanija u poslovima pomorskog prometa, koordinira rad lučkih
kapetanija u poslovima nadzora i upravljanja pomorskom plovidbom, koordinira,
prema potrebama, akcije traganja i spašavanja u unutrašnjim morskim vodama i
teritorijalnom moru Republike Hrvatske, sudjeluje, prema potrebama, u
intervencijama prilikom velikih onečišćenja mora s brodova, koodrinira rad
lučkih kapetanija u stručno-tehničkim poslovima, istražuje pomorske nezgode,
obrađuje podatke o pomorskim nezgodama i predlaže poduzimanje mjera, nadzire
funkcioniranje meteorološke službe na brodovima, nadzire rad Hrvatskog registra
brodova, nadzire rad Plovputa na poslovima održavanja i obilježavanja pomorskih
plovnih putova u unutrašnjim vodama i teritorijalnom moru Republike Hrvatske i
održavanja radio službe, nadzire rad Hrvatskog hidrografskog instituta u
obavljanju hidrografske službe, osigurava provođenje domaćih i međunarodnih
propisa iz područja sigurnosti plovidbe i zaštite od onečišćenja s brodova, te
predlaže mjere, surađuje s pomorskim brodarima i pomorskim lukama na poslovima
sigurnosti plovidbe i zaštite mora od onečišćenja s brodova, surađuje s
Međunaordnom pomorskom organizacijom (IMO) i Tajništvom Pariškog memoranduma o
suglasnosti o nadzoru države luke (Paris MOU) na poslovima sigurnosti plovidbe
i zaštite mora od onečišćenja s brodova, sudjeluje u izradi zakonskih i
podzakonskih propisa iz područja pomorskog prometa, službe sigurnosti plovidbe i
zaštite mora od onečišćenja s brodova.

Članak
11.

Uprava
pomorstva ima svoje područne jedinice - lučke kapetanije: Pula, Rijeka, Senj,
Zadar, Šibenik, Split, Ploče i Dubrovnik.

Članak
12.

Lučke
kapetanije imaju ispostave izvan svog sjedišta i to:

Lučka
kapetanija Pula:

-
Ispostava Umag

-
Ispostava Novigrad

-
Ispostava Poreč

- Ispostava
Rovinj

- Ispostava Raša

- Ispostava
Rabac

- Ispostava
Vrsar

- Ispostava
Fažana

- Ispostava
Medulin

- Ispostava
Plomin

Lučka
kapetanija Rijeka:

- Ispostava
Opatija

- Ispostava
Moščenička Draga

- Ispostava
Bakar

- Ispostava
Kraljevica

- Ispostava
Crikvenica

- Ispostava Novi
Vinodolski

- Ispostava Krk

- Ispostava
Punat

- Ispostava
Malinska

- Ispostava
Omišalj

- Ispostava
Baška

- Ispostava Šilo

- Ispostava Cres

- Ispostava Rab

- Ispostava Mali
Lošinj

- Ispostava
Susak

- Ispostava
Porozina

- Ispostava
Valbiska

Lučka kapetanija
Senj:

- Ispostava
Sveti Juraj

- Ispostava
Jablanac

- Ispostava
Karlobag

- Ispostava
Novalja

- Ispostava
Prizna

Lučka kapetanija
Zadar:

- Ispostava
Biograd n/m

- Ispostava Sali

- Ispostava
Preko

- Ispostava
Silba

- Ispostava Ist

- Ispostava
Starigrad (Paklenica)

- Ispostava
Novigrad (Dalmacija)

- Ispostava Pag

- Ispostava
Maslenica

- Ispostava
Božava

- Ispostava
Privlaka

- Ispostava
Pašman

Lučka kapetanija
Šibenik:

- Ispostava
Murter

- Ispostava
Tisno

- Ispostava
Vodice

- Ispostava
Primošten

- Ispostava
Rogoznica

- Ispostava
Skradin

- Ispostava
Kaprije

Lučka kapetanija
Split:

- Ispostava
Trogir

- Ispostava Omiš

- Ispostava
Makarska

- Ispostava
Rogač

- Ispostava
Milna

- Ispostava
Supetar

- Ispostava
Sumartin

- Ispostava Hvar

- Ispostava
Stari Grad

- Ispostava
Jelsa

- Ispostava
Sućuraj

- Ispostava Vis

- Ispostava
Komiža

- Ispostava Bol

Lučka kapetanija
Ploče:

-
Ispostava Metković

Lučka
kapetanija Dubrovnik:

-
Ispostava Cavtat

-
Ispostava Slano

-
Ispostava Ston

-
Ispostava Trstenik

-
Ispostava Sobra

-
Ispostava Korčula

-
Ispostava Vela Luka

-
Ispostava Lastovo

-
Ispostava Trpanj

Članak
13.

Poslovi
i ustrojstvo lučkih kapetanije uređeni su Zakonom o lučkim kapetanijama
(»Narodne novine«, br. 124/97).

2. UPRAVA CESTOVNOG PROMETA

Članak
14.

Uprava
cestovnog prometa obavlja upravne i stručne poslove iz područja cestovnog
prometa i javnih cesta, predlaže politiku razvoja cestovnog prometa i javnih
cesta, osigurava provođenje utvrđene politike i izvršavanje zakona i drugih
propisa iz područja cestovnog prometa i javnih cesta, priprema nacrte
prijedloga zakona i drugih propisa iz područja cestovnog prometa i javnih
cesta, sudjeluje u radu međunarodnih tijela i surađuje u izradi nacrta
prijedloga ugovora i drugih međunarodnih akata, prati i analizira poslovanje i
razvoj gospodarskih subjekata u djelatnosti cestovnog prometa i javnih cesta,
obavlja poslove upravnog postupka i upravnog nadzora iz područja cestovnog
prometa i javnih cesta, priprema i izrađuje izvješća, analize, prijedloge
mjera, rješenja i druge akte iz područja cestovnog prometa i javnih cesta za
potrebe Vlade Republike Hrvatske i Hrvatskog sabora, obavlja stručne i
administrativne poslove iz djelokruga sigurnosti prometa na cestama, obavlja i
druge poslove koji su zakonom ili drugim propisima stavljeni u nadležnost
Ministarstva, a odnose se na javne ceste i cestovni promet.

Za
obavljanje poslova Uprave cestovnog prometa ustrojavaju se slijedeći odjeli:

a)
Odjel sigurnosti prometa i upravno-pravnih poslova

b)
Odjel za javne ceste

c)
Odjel za cestovni prijevoz

a) Odjel sigurnosti prometa i
upravno-pravnih poslova

Članak
15.

Odjel
sigurnosti prometa i upravno-pravnih poslova obavlja upravno-pravne i druge
stručne poslove u svezi izrade nacrta i prijedloga sustavnih zakona i drugih
propisa iz upravnog područja cestovnog prometa, cesta i sigurnosti prometa na
cestama, neposredne provedbe zakona i međunarodnih propisa, donošenja propisa
za njihovu provedbu, upravnog postupka, upravnog nadzora, pračenje stanja i
predlaganja poduzimanja odgovarajućih mjera kao administrativno stručne poslove
vezane za uspješno funkcioniranje Hrvatskog savjeta za sigurnost prometa na
cestama.

b) Odjel za javne ceste

Članak 16.

Odjel za javne ceste sudjeluje u pripremi
i koordinira Strategiju razvitka javnih cesta, koordinira, izrađuje i predlaže
Vladi Republike Hrvatske četverogodišnje programe građenja i održa­vanja javnih
cesta, koordinira i prati cjelovitost sustava javnih cesta, provodi prvostupanjski
upravni postupak, provodi upravni nadzor, provodi upravne i druge stručne
poslove koji se odnose na razvoj, planiranje, građenje i održavanje javnih
cesta, sudjeluje u radu međunarodnih organizacija iz područja cesta te radu
stručnih društava, daje stručna mišljenja iz područja planiranja, razvoja,
građenja i održavanja javnih cesta, prati izradu studija i projekata građenja i
održavanja javnih cesta uključujući i učešće u upravnom postupku građenja cesta
od lokacijske do uporabne dozvole, sudjeluje u koncipiranju prometnih,
prostornih i urbanističkih planova na svim razinama, prati razvoj
auto-cestovnog sustava i naplate cestarina, sudjeluje u pripremi financiranja,
razvoja i održa­vanja javnih cesta i usklađivanja s državnim proračunom, surađuje
sa Hrvatskom upravom za ceste, Županijskom upravom za ceste te projektnim i
izvođačkim pravnim osobama, prati prometne tokove i usmjerava poboljšanja u
domeni izgradnje i održavanja, sigurnosti prometa i zaštite okoliša javnih
cesta, koordinira izradu stručnih pravilnika, normi i standarda za
projektiranje, izgradnju i održavanje javnih cesta, obavlja i druge poslove
koji proizlaze iz prirode posla odnosno naloga ministra, a odnose se na javne
ceste.

c) Odjel za cestovni prijevoz

Članak 17.

Odjel za cestovni prijevoz vodi
prvostupanjski upravni postupak iz nadležnosti Odjela, provodi upravni nadzor,
obavlja stručne poslove iz područja cestovnog prijevoza, daje stručna mišljenja
i objašnjenja iz područja cestovnog prijevoza, priprema i provodi dvostrane i
višestrane međunarodne ugovore koji se odnose na cestovni prijevoz, izrađuje
akte o provođenju dvostranih i više­stranih međunarodnih ugovora, priprema i
usaglašava domaće zakonodavstvo s međunarodnim standardima, prati i analizira
stanje gospodarskih subjekata u cestovnom prijevozu, te priprema i izrađuje
izvješća, obavlja i druge poslove koji proizlaze iz prirode posla odnosno
naloga ministra, a odnose se na cestovni prijevoz.

3. UPRAVA ŽELJEZNIČKOG PROMETA

Članak 18.

Uprava željezničkog prometa provodi upravne
i druge struč­ne poslove koji se odnose na željeznice, priprema nacrte
prijedloga zakona i drugih propisa iz područja željezničkog i kombiniranog
prometa, priprema nacrte podzakonskih akata za djelatnost željeznice, daje
suglasnosti na opće akte koji se donose temeljem zakona, utvrđuje posebne
uvjete i daje suglasnosti na tehničku dokumentaciju za građenje željezničkih
pruga, glede tih posebnih uvjeta, sudjeluje u radu komisija za tehnički pregled
prototipa željezničkog vozila i izdaje odobrenje za upotrebu, daje prijedloge o
razvrstavanju željezničkih pruga, daje odobrenje za ukidanje vlakova za
prijevoz putnika, daje ovlast za obavljanje tehničkog pregleda serijskog
vozila, sudjeluje u radu komisija za tehnički pregled pruga i objekata od
značaja za Republiku Hrvatsku, izrađuje nacrte prijedloga zakona i uredbi o
ratifikaciji međuna­rodnih ugovora koji se odnose na željeznički i kombinirani
promet, izrađuje prijedloge međudržavnih sporazuma odnosno ugovora koji se
odnose na željeznički i kombinirani promet, sudjeluje u međunarodnim tijelima i
komisijama za željeznički i kombinirani promet, sudjeluje u predlaganju
politike razvoja željezničkog i kombiniranog prometa, sudjeluje u pripremi
podloga za izradu državnog proračuna, priprema upute i smjernice za izradu
planova izgradnje, osuvremenjivanja i održavanja željezničkih stabilnih
postrojenja, prati realizaciju planova izgradnje, osuvremenjivanja i održavanja
željezničkih stabilnih postrojenja, priprema izvješća o stanju željezničkog
prometa i ostvarivanju planova razvoja, osuvremenjivanja i održavanja
željezničke infrastrukture, prati stanje u poslovanju Hrvatskih željeznica,
putem izvješća o poslovanju, prati tehničko i funkcionalno stanje željezničke
infrastrukture, sudjeluje u pripremi podloga za utvrđenje visine naknade za
korištenje željezničkih stabilnih postrojenja, sudjeluje u pripremi podloga za
ocjenjivanje rentabilnosti pruga i utvrđivanje naknade troškova željezničkog
prijevoza na prugama na kojima se od prihoda ne mogu pokriti ukupni troškovi
prijevoza, sudjeluje u pripremanju podloga za utvrđivanje prijevoza po
povlaštenoj cijeni, sudjeluje u izradi nacrta prijedloga zakona i drugih
propisa iz ostalih prometnih grana u dijelu koji se odnosi na kombinirani
prijevoz, prati i analizira stanje, poslovanje i razvoj gospodarskih subjekata
koji obavljaju kombinirani prijevoz,priprema prijedloge mjera i rješenja za
razvitak i poboljšanje rada u kombiniranom prijevozu, organizira međugransku
suradnju za razvoj kombiniranog prijevoza, provodi i osigurava primjenu zakona
i ostalih propisa u oblasti željeznica i kombiniranog prijevoza, obavlja i
druge poslove koji proizlaze iz prirode posla odnosno naloga ministra, a odnose
se na željeznički i kombinirani promet.

Za obavljanje poslova Uprave željezničkog
prometa ustrojavaju se sljedeći odjeli:

a) Odjel željezničke infrastrukture

b) Odjel željezničkog i kombiniranog
prijevoza

a) Odjel željezničke infrastrukture

Članak 19.

Odjel željezničke infrastrukture obavlja
upravno pravne i druge stručne poslove koji se odnose na željezničku
infrastrukturu, a u svezi izrade nacrta prijedloga sustavnih propisa,
neposredne primjene zakona i međunarodnih propisa, donošenja propisa za njihovu
provedbu, upravnog nadzora, pračenja stanja, izrade stručnih podloga i prijedloga
poduzimanja odgovorajućih mjera.

b) Odjel željezničkog i kombiniranog
prijevoza

Članak 20.

Odjel željezničkog i kombiniranog
prijevoza obavlja upravno pravne i druge stručne poslove u svezi izrade nacrta
i prijedloga sustavnih i drugih propisa, donošenja provedbenih propisa,
neposredne primjene zakona i međunarodnih propisa, upravnog postupka, upravnog
nadzora, pračenja stanja, pripreme informacija i drugih stručnih materijala, te
izrada stručnih podloga i prijedloga za unapređenje željezničkog prijevoza.

4. UPRAVA ZRAČNOG PROMETA

Članak
21.

Uprava
zračnog prometa obavlja upravne i druge stručne poslove koji se odnose na
zračni promet, priprema nacrte prijedloga zakonskih i podzakonskih akata za
djelatnosti civilnog zrakoplovstva, predlaže prometnu politiku razvoja civilnog
zrakoplovstva i osigurava provođenje utvrđene politike u Republici Hrvatskoj,
obavlja upravni nadzor u djelatnostima civilnog zrakoplovstva, prati i
analizira stanje i poslovanje u djelatnostima zračnog prometa te provodi tekuću
gospodarsku politiku, priprema prijedloge osnova za vođenje i sklapanje
međunarodnih ugovora, te sudjeluje na međunarodnim skupovima, sudjeluje u
međudržavnim pregovorima o problematici civilnog zrakoplovstva, izučava
gospodarska, komercijalna i pravna pitanja iz oblasti međunarodnih ugovora i
predlaganje nacionalne prometne politike, priprema podloge i predlaže stručne
programe osposobljavanja zrakoplovnog i ostalog stručnog osoblja u civilnom
zrakoplovstvu, izdaje dozvole i ovlaštenja za obavljanje stručnih poslova
zrakoplovnom i ostalom stručnom osoblju u civilnom zrakoplovstvu, izdaje
potvrde (certifikate) za homologaciju zrakoplova i opreme domaće ili strane
proizvodnje, obavlja osnovne, redovne i izvanredne tehničke preglede zrakoplova
i opreme u civilnom zrakoplovstvu, izdaje certifikate o plovidbenosti
zrakoplovima i opremi za njihovu civilnu upotrebu kao i izdaje potvrde o upisu
u registar zrakoplova, vodi registar zrakoplova, zrakoplovnog osoblja i
aerodroma Republike Hrvatske, provodi i osigurava primjenu zakona i ostalih
propisa u civilnom zrakoplovstvu, sudjeluje u radu komisije za tehnički pregled
aerodroma.

Za obavljanje poslova Uprave zračnog
prometa ustrojavaju se sljedeći odjeli:

a) Odjel pravnih i međunarodnih poslova
civilnog zrakoplovstva

b) Odjel zračnog prometa, letačkih
standarda, plovidbenosti zrakoplova i licenciranja zrakoplovnog osoblja

c) Odjel aerodroma i zaštite zračnog
prometa

a) Odjel pravnih i međunarodnih poslova
civilnog zrakoplovstva

Članak 22.

Odjel pravnih i međunarodnih poslova civilnog
zrakoplovstva koordinira, priprema i izrađuje nacrte prijedloga zakona i
podzakonskih akata iz područja civilnog zrakoplovstva, provodi upravni nadzor,
surađuje s ostalim tijelima državne uprave te pravnim subjektima čija je
djelatnost vezana za civilno zrakoplovstvo, obavlja poslove pripreme i
realizacije iz domene bilateralne i multilateralne suradnje.

b) Odjel zračnog prometa, letačkih
standarda, plovidbenosti zrakoplova i licenciranja zrakoplovnog osoblja

Članak
23.

Odjel
zračnog prometa, letačkih standarda, plovidbenosti zrakoplova i licenciranja
zrakoplovnog osoblja prati stanje razvoja i gospodarskog položaja zračnog
prometa, prati i analizira stanje, poslovanje i razvoj gospodarskih subjekata
iz područja zračnog prometa, prati i osigurava provođenje utvrđene politike iz
pod­ručja zračnog prometa, prikuplja podatke iz područja rada aerodroma,
zračnih prijevoznika, aeroklubova, Hrvatske kontrole zračne plovidbe i Uprave
zračnog prometa, te po potrebi redistribuira iste, obavlja cjelovite obrade ekonomskih
pokazatelja poslovanja subjekata čija je djelatnost vezana za zračni promet,
analizira utjecaj međunarodnih čimbenika na domaće zračne prijevoznike te
priprema prijedloge za unapređivanje stanja, priprema i izrađuje informacije,
izvješća i ekonomske analize vezane za problematiku zračnog prometa, prati i
procjenjuje međunarodne standarde i postupke iz djelokruga Odjela, te predlaže
i sudjeluje u usklađivanju donesenih propisa s među­narodnim standardima, prati
i ocjenjuje primjenjivost među­narodnih letačkih standarda u Republici
Hrvatskoj, sudjeluje u radu komisija za izdavanje AOC i COC iz svog djelokruga,
sudjeluje u radu komisija za provođenje ispita letačkog osoblja, pregledava i
ocjenjuje operativno-letačke priručnike operatora (FOM), pregledava i ocjenjuje
programe školovanja letačkog osoblja, preporučuje i izrađuje propise, naputke i
naredbe, po potrebi, sudjeluje u radu komisija za istraživanje uzroka
zrakoplovnih nesreća, utvrđuje letačke standarde za komercijalne i
nekomercijalne operatore, letačke posade i ostalo stručno osoblje (sastav i
kvalifikacije posade, školovanje, preobuke, radno i letačko vrijeme, sadržaj
operativnih priručnika i sl.), odobrava operacije operatora, koordinirano
surađuje s Odjelom plovidbenosti na odobravanju MEL lista, sudjeluje u izradi
zakonskih i podzakonskih akata vezanih uz djelokrug rada Odjela, odobrava
programe letnih ispitivanja i sudjeluje u radu komisije za letna ispitivanja,
sudjeluje pri obavljanju provjera u letu.

c) Odjel aerodroma i zaštite zračnog
prometa

Članak 24.

Odjel aerodroma i zaštite zračnog prometa
obavlja stručno-tehničke i prometno-tehnološke poslove vezane za aerodrome,
stručne poslove vezane za zaštitu zračnog prometa, prati i pro­cjenjuje
međunarodne standarde i postupke iz djelokruga Odjela, te predlaže usklađivanje
donesenih propisa s međunarodnim standardima.

5. UPRAVA UNUTARNJE PLOVIDBE

Članak 25.

Uprava unutarnje plovidbe obavlja upravne
poslove i druge stručne poslove za djelatnost unutarnje plovidbe, osigurava
neposrednu suradnju u obavljanju funkcija i objedinjava rad Odjela ustrojenih u
njenom sastavu kao i rad Odsjeka koji obavljaju poslove iz djelokruga Unutarnje
plovidbe u kapetanijama (Sisak, Slavonski Brod, Osijek, Vukovar), osigurava i
provodi utvrđenu politiku i izvršava zakone i druge propise iz područja
sigurnosti plovidbe unutarnjim vodama, brodarstva na unutarnjim vodama, luka na
unutarnjim vodama, prometa na unutarnjim vodama, pripremanje nacrta, prijedloga
zakona i drugih propisa iz područja sigurnosti unutarnje plovidbe, brodarstva
na unutarnjim vodama, luka na unutarnjim vodama, materijalnopravnih odnosa
glede plovila koja sudjeluju u plovidbi unutarnjim vodama, prijevoza i
plovidbenih poslova te plovidbenih nesreća, obavlja poslove upravnog postupka i
upravnog nadzora iz djelokruga unutarnje plovidbe, obavlja nadzor nad radom
Hrvatskog registra brodova u dijelu koji se odnosi na sigurnost plovidbe,
sudjeluje u radu međuna­rodnih organizacija, komisija, surađuje u izradi nacrta
prijedloga sporazuma i drugih međunarodnih akata, predlaže politiku i mjere
glede gospodarskog razvitka i razvitka prometa na unutarnjim vodama, obavlja i
druge poslove koji su zakonom ili drugim propisima stavljeni u nadležnost
Ministarstva, a odnose se na promet i plovidbu unutarnjim vodama.

Za obavljanje poslova Uprave unutarnje
plovidbe ustrojavaju se sljedeći odjeli:

a) Odjel upravno-pravnih i međunarodnih
poslova

b) Odjel stručno-tehničkih poslova i
gospodarstva

a) Odjel upravno-pravnih i međunarodnih
poslova

Članak 26.

Odjel
upravno-pravnih i međunarodnih poslova priprema nacrte prijedloga zakona i
drugih propisa iz unutarnje plovidbe, provodi upravni nadzor nad primjenom
propisa unutarnje plovidbe, obavlja drugostupanjske prekršajne i upravne
postupke, koordinira rad kapetanija iz nadležnosti odjela, daje pravno
tumačenje i mišljenje o svim pitanjima iz nadležnosti odjela, priprema nacrte
prijedloga međunarodnih i međudržavnih ugovora, sporazuma, rezolucija i dr.,
prati i surađuje u radu međunarodnih organizacija iz područja unutarnje plovidbe
(komisije za unutarnju plovidbu ECU/OUN – Geneva, Dunavske komisije Budimpešta,
Centralna komisija za plovidbu Rajnom i dr.), priprema podloge i sudjeluje u
pregovorima za sklapanje međudržavnih i međunarodnih ugovora i drugih akata,
obavlja i druge srodne poslove koji proizlaze iz prirode poslova unutarnje
plovidbe.

b) Odjel stučno-tehničkih poslova i
gospodarstva

Članak 27.

Odjel stručno-tehničkih poslova i
gospodarstva predlaže politiku gospodarskog razvitka unutarnje plovidbe,
izrađuje i provodi programe razvitka i izgradnje luka i lučkih terminala,
sudjeluje u pripremi stručnih podloga za planiranje poslovanja kapetanija,
prati i analizira stanje, poslovanje i razvoj brodarstva i lučkih sustava
unutarnje plovidbe, sudjeluje u radu i izrađuje prijedloge gospodarskih
rezolucija, analiza, izvješća te izrađuje druge gospodarske akte, obavlja i
druge srodne stučno tehničke i gospodarske poslove Uprave unutarnje plovidbe.

Članak 28.

Uprava unutarnje plovidbe ima područne
jedinice - kapetanije u Sisku, Slavonskom Brodu, Osijeku i Vukovaru.

Poslovi kapetanija utvrđeni su Zakonom o
plovidbi unutarnjim vodama (»Narodne novine«, broj 19/98).

6. UPRAVA POŠTE I TELEKOMUNIKACIJA

Članak 29.

Uprava pošte i telekomunikacija izravno
provodi i nadzire provođenje Zakona o pošti i podzakonskih propisa iz područja
pošte, predlaže strategiju razvoja pošte i unutarnjeg i međuna­rod­nog
poštanskog prometa, izrađuje analize i izvješća o stanju sustava pošte i
unutarnjeg i međunarodnog poštanskog prometa, predlaže mjere i provodi politiku
u sustavu pošte i unutarnjeg i međunarodnog poštanskog prometa, provodi nadzor
pošte i poštanskog prometa, obavlja upravni nadzor nad Hrvatskim zavodom za
telekomunikacije, sudjeluje u izradbi podzakonskih propisa u djelatnosti
telekomunikacija iz djelokruga Ministarstva, predlaže strategiju razvoja
telekomunikacija, predlaže mjere i provodi politiku u djelatnosti
telekomunikacija, a obavlja i poslove u svezi informatizacije u Ministarstvu.

Za obavljanje poslova Uprave pošte i
telekomunikacija ustrojavaju se sljedeći odjeli:

a) Odjel pošte

b) Odjel telekomunikacija

a) Odjel pošte

Članak 30.

Odjel pošte priprema nacrte prijedloga
zakona i prijedloge drugih propisa iz djelatnosti pošte i poštanskog prometa,
prati rad sustava pošte, priprema stručne materijale i obavlja analize stanja u
djelatnosti pošte i poštanskog prometa, priprema i obrađuje stručne materijale
za rad međudržavnih tijela iz djelatnosti pošte, sudjeluje u radu međudržavnih
udruga u djelatnosti pošte, prati i analizira stanje u djelatnosti poštanskog
prometa, prati provođenje tekuće gospodarske politike, zakona i drugih propisa
iz oblasti gospodarskog sustava i analizira njihov utjecaj na razvoj pošte i
poštanskog prometa, sudjeluje na sastancima međunarodnih organizaciju (UPU), daje
objašnjenja i tumačenja propisa iz djelatnosti pošte i poštanskog prometa, daje
stručna mišljenja i upute u svezi s primjenom propisa iz djelatnosti pošte i
poštanskog prometa, daje prijedloge mjera za poboljšanje stanja u djelatnosti
pošte, izrađuje analize i izvješća o sustavu pošte i unutarnjeg i među­narodnog
poštanskog prometa, obavlja nadzor nad izgradnjom, odražavanjem ili uporabom
poštanskih objekata i opremom, poduzima mjere propisane Zakonom o pošti i
propisima donesenim na temelju njega, priprema odgovore na predstavke i
pritužbe građana i pravnih osoba koje se odnose na djelatnost pošta i
poštanskog prometa, izrađuje izvješća i stručne podloge iz djelatnosti pošte i
poštanskog prometa.

b) Odjel telekomunikacija

Članak 31.

Odjel telekomunikacija prati stanje u
području telekomunikacija, izrađuje nacrt općih ciljeva za pružanje javne
govorne usluge, te prijedlog izvješća o ostvarivanju ciljeva za pružanje javne
govorne usluge, daje prijedlog za uređivanje razine kakvoće i cijene osnovnih
telekomunikacijskih usluga, kao i prijedlog za utvrđi­vanje ograničenja u
uporabi radijskih frekvencija, te obavlja upravni nadzor nad Hrvatskim zavodom
za telekomunikacije.

7. UPRAVA INSPEKCIJSKIH POSLOVA

Članak 32.

Uprava inspekcijskih poslova obavlja
inspekcijske poslove sigurnosti plovidbe na moru, unutarnjeg i međunarodnog
cestovnog prometa i cesta, sigurnosti željezničkog prometa, sigurnosti zračne
plovidbe, sigurnosti plovidbe na unutarnjim vodama, unutarnjeg i međunarodnog
poštanskog prometa.

Za
obavljanje poslova Uprave inspekcijskih poslova ustrojavaju se sljedeći odjeli:

a)
Odjel pomorske inspekcije i unutarnje plovidbe

b)
Odjel inspekcije cestovnog prometa i cesta,

c)
Odjel inspekcije sigurnosti željezničkog prometa,

d)
Odjel zrakoplovne inspekcije i inspekcije pošte i poštan­skog prometa.

a) Odjel pomorske inspekcije i unutarnje
plovidbe

Članak 33.

Odjel pomorske inspekcije i unutarnje
plovidbe obavlja poslove nautičke inspekcije sigurnosti plovidbe, poslove
brodostrojarske inspekcije sigurnosti plovidbe, poslove brodograđevne
inspekcije sigurnosti plovidbe, poslove hidrograđevinske sigurnosti plovidbe,
poslove radio inspekcije sigurnosti plovidbe, poslove zaštite mora i unutarnjih
voda od onečišćenja s plovila, poslove inspekcije životnih i radnih uvjeta
posade brodova, poslove nadzora pomorskog i vodnog dobra i koncesijskog sustava
na pomorskom i vodnom dobru.

Članak 34.

U svakoj kapetaniji i lučkoj kapetaniji
ustrojava se i djeluje područna jedinica pomorske inspekcije i unutarnje
plovidbe sa svim nadležnostima te inspekcije.

b) Odjel inspekcije cestovnog prometa i
cesta

Članak 35.

Odjel inspekcije cestovnog prometa i cesta
provodi neposredni inspekcijski nadzor nad cestovnim prometom i javnim cestama,
provodi zakone i propise iz područja cestovnog prometa i javnih cesta, prati
stanje i poduzima mjere u području cestovnog prometa i javnih cesta, sudjeluje
u izradi nacrta prijedloga zakona i podzakonskih akata iz područja cestovnog
prometa i javnih cesta, prati stanje i utjecaj cestovnog prometa na čovjekovu
okolinu i poduzima mjere, vodi evidenciju objekata pod nadzorom, te evidenciju
poduzetih mjera.

U
područnim jedinicama (Rijeka, Osijek, Split, Varaždin, Slavonski Brod, Pula,
Zadar, Šibenik, Dubrovnik, Čakovec, Gospić, Karlovac, Sisak, Bjelovar, Nova Gradiška,
Požega, Krapina i Vukovar) predviđaju se i djeluju samostalni izvršitelji
inspektori cestovnog prometa i cesta sa svim nadležnostima te inspekcije.

c) Odjel inspekcije sigurnosti
željezničkog prometa

Članak
36.

Odjel
inspekcije sigurnosti željezničkog prometa obavlja poslove inspekcijskog
nadzora nad provedbom propisa kojima se uređuje sigurnost željezničkog prometa
a koji se odnosi na: stanje, održavanje i uporabu donjeg i gornjeg ustroja
željezničke pruge, signalno-sigurnosnih, telekomunikacijskih i elektrovučnih
postrojenja, opreme pruge, želeljezničko-cestovnih prijelaza, pruž­nog i
zaštinog pružnog pojasa, industrijskih kolosijeka, stanje, održavanje i uporabu
željezničkih vozila, obavljanje željezničkog prometa, prijevoz opasnih tvari,
uvjete za radnike koji neposredno sudjeluju u obavljanju željezničkog prometa,
obavljanje kontrole sigurnog tijeka prometa, provedbu unutarnjeg reda na
željeznici, poduzima mjere za uklanjanje ustanovljenih nedostataka i nepra­vilnosti,prati
izvršavanje mjera koje se poduzimaju u inspekcijskom nadzoru, podnosi prijave
za prekršaje i privredne prijestupe, prati i analizira stanje sigurnosti u
željezničkom prometu, predlaže mjere za povećanje stupnja sigurnosti u
željezničkom prometu, te surađuje s drugim tijelima državne uprave.

d) Odjel zrakoplovne inspekcije i
inspekcije pošte i poštanskog prometa

Članak 37.

Odjel zrakoplovne inspekcije i inspekcije
pošte i poštanskog prometa obavlja poslove inspekcijskog nadzora nad provedbom
propisa koji se odnose na: zrakoplov, zrakoplovni uređaj i zračni promet,
aerodrom i aerodromske usluge, zrakoplovno osoblje, pomoćno zrakoplovno osoblje
i drugo stručno osoblje, ispravnost i rad tehničkih sredstava, objekata i
usluga u zračnoj plovidbi, prati i procjenjuje međunarodne standarde i postupke
te predlaže i sudjeluje u usklađivanju donesenih propisa s međunarodnim
standardima u zrakoplovstvu kao i nadzor nad izgradnjom, održa­vanjem ili
uporabom poštanskih objekata i opremom, nadzor nad pružanjem poštanskih usluga
i funkcioniranjem poštanskog prometa, poduzima mjere propisane Zakonom o pošti
i podzakonskim propisima u svezi s nadzorom pošte i poštanskog prometa.

8. UPRAVA ZA FINANCIJE, PLAN, PRORAČUN
I NABAVU

Članak 38.

Uprava za financije, plan, proračun i
nabavu izrađuje pri­jedloge državnog proračuna za Ministarstvo i korisnike
prora­čunskih sredstava iz nadležnosti Ministarstva, izvršava proračun za
Ministarstvo i korisnike proračunskih sredstava iz nadležnosti Ministarstva,
obavlja financijsku i računovodstvenu kontrolu te prati trošenje proračunskih
sredstava, kontrolira korištenje transferiranih proračunskih sredstava kod
njihovih korisnika, izrađuje financijske planove, izrađuje periodične obračune
i završni račun te vrši njihovu konsolidaciju za sve korisnike iz nadležnosti Ministarstva,
izrađuje i usklađuje planove kapitalnih ulaganja u oblasti prometa i veza,
kontrolira naplatu i korištenje sredstava od vlastitih prihoda, obavlja računo­vodstveno-financijske
poslove, blagaj­ničke poslove, obračun i isplatu plaća i ostalih naknada za
plaće, naknadu troškova za zaposlene, izdaje razna uvjerenja vezano za plaće,
vodi porezne kartice i sl., obavlja poslove nabave, sudjeluje u radu
povjerenstava za nabavu i kontrolira zakonitost provođenja postupka nabave
roba, usluga i ustupanja radova kod proračunskih korisnika iz nadležnosti
Ministarstva, vodi ekonomat i materijalno knjigovodstvo, te obavlja i druge
poslove koje odredi ministar.

Za
obavljanje poslova Uprave za financije, plan, proračun i nabavu ustrojavaju se
sljedeći odjeli:

a)
Odjel za financije, plan i proračun

b)
Odjel za nabavu

a) Odjel za financije, plan i proračun

Članak
39.

Odjel
za financije, plan i proračun izrađuje prijedlog državnog proračuna za
Ministarstvo i proračunske korisnike u nadležnosti Ministarstva, izvršava
proračun za Ministarstvo i prora­čunske korisnike u nadležnosti Ministarstva,
vrši financijsku i računovodstvenu kontrolu te prati i analizira trošenje
proračunskih sredstava, izrađuje financijske planove i kontrolira trošenje
proračunskih sredstava sukladno tim planovima, sudjeluje u izradi programa
kapitalnih ulaganja u oblasti prometa i veza, kontrolira korištenje
transferiranih proračunskih sredstava kod njihovih korisnika, podnosi zahtjeve
za isplatu prema Ministarstvu financija, kontrolira naplatu i korištenje
sredstava od vlastitih prihoda, obavlja računovodstveno-financijske poslove,
ustrojava i vodi zakonom propisane poslovne knjige te evidentira sve poslovne
promjene, izrađuje tromjesečna, polugodišnja i godišnja financijska izvješća,
obavlja poslove platnog prometa i blagajničke poslove, vrši obračun i isplatu
plaća i naknada za plaće te ostalih naknada troškova za zaposlene, te druge
poslove koje odredi ministar.

Za
obavljanje poslova u Odjelu za financije, plan i proračun ustrojavaju se
sljedeći odsjeci:

a/1
Odsjek za plan i proračun

a/2
Odsjek za financije, računovodstvo i obračun plaća

*a/1 Odsjek za plan i proračun*

Članak 40.

Odsjek za plan i proračun izrađuje
prijedlog državnog proračuna i njegovo izvršavanje, izrađuje financijske
planove i kontrolira trošenje proračunskih sredstava sukladno namjeni i
planiranoj dinamici, podnosi zahtjeve za isplatu proračunskih sredstava prema
Ministarstvu financija, kontrolira trošenje transferiranih sredstava kod
njihovih korisnika, kontrolira naplatu i korištenje sredstava od vlastitih
prihoda, sudjeluje u izradi programa kapitalnih ulaganja u oblasti prometa i
veza, vrši financijsku i raču­novodstvenu kontrolu, analizira financijske
pokazatelje, te obavlja druge poslove koje odredi ministar.

*a/2 Odsjek za financije, računovodstvo i
obračun plaća*

Članak 41.

Odsjek za financije, računovodstvo i
obračun plaća obavlja poslove evidencije financijskih promjena u Glavnoj knjizi
I, Glavnoj knjizi II i pomoćnim knjigama, vodi knjige ulaznih i knjige izlaznih
faktura, vrši financijsku i računovodstvenu kontrolu, likvidaciju računa i
njihovo plaćanje, blagajničke poslove, obra­čun plaća, bolovanja i ostalih
naknada za zaposlene, izrađuje statistička i financijska izvješća, izrađuje
tromjesečne, polugo­dišnje i godišnje obračune, izrađuje izračun pokazatelja za
izradu financijskih planova, usklađuje inventuru s knjigovodstvenim stanjem,
kontira i knjiži sve primitke i izdatke, usklađuje stanje sredstava s njihovim
izvorima, te obavlja i druge poslove koje odredi ministar.

b) Odjel za nabavu

Članak 42.

Odjel za nabavu planira nabavke sukladno
osiguranim financijskim sredstvima u državnom proračunu i financijskom planu,
sudjeluje u radu povjerenstava za nabavu i kontrolira provođenje postupka
nabave roba, usluga i ustupanja radova kod korisnika proračunskih sredstava iz
nadležnosti Ministarstva, vrši nabavu roba, kancelarijskog materijala i sitnog
inventara te ostalog po­trošnog materijala, vodi ekonomat, izdaje kancelarijski
i potrošni materijal i druge robe te vodi materijalne evidencije, organizira
odnosno provodi zakonom propisani postupak nabave roba, usluga i ustupanja
radova, te obavlja i druge poslove koje odredi ministar.

Ostale ustrojstvene jedinice

1. KABINET MINISTRA

Članak 43.

Kabinet ministra obavlja administrativne i
stručne poslove za ministra i njegovog zamjenika, protokolarne poslove, poslove
u svezi odnosa sa sredstvima javnog priopćavanja, poslove u svezi doticaja i
komunikacije sa Hrvatskim saborom, Vladom Republike Hrvatske i drugim tijelima
državne uprave te pravnim osobama koje imaju javne ovlasti, poslove u svezi s
evidencijom i pohranom povjerljive pošte, te druge stručne i administrativne
poslove u svezi s ostvarivanjem programa rada i djelovanja ministra i njegovog
zamjenika.

U Kabinetu ministra pored poslova iz st.
1. ovog članka obavljaju se i poslovi unutarnje kontrole - nadzora pravilnosti
koriš­tenja proračunskih sredstava, te obrambeno sigurnosni poslovi.

2. SAMOSTALNI ODJEL ZA SUSTAV KAKVOĆE,
ZRAKOPLOVNE NESREĆE, ZRAKOPLOVNE PREKRŠAJE I MEĐUNARODNE ODNOSE

Članak 44.

Samostalni odjel za sustav kakvoće,
zrakoplovne nesreće, zra­koplovne prekršaje i međunarodne odnose obavlja
poslove uvođenja, održavanja i unapređivanja sustava kakvoće u cjelokupnoj
ustrojstvenoj strukturi Ministarstva, obavlja stručno-tehničke poslove
Povjerenstva za istraživanje zrakoplovnih nesreća, priprema predmete za
odlučivanje i rad Povjerenstva za prekršaje u zračnom prometu, priprema
rješenja o prekršajima, provodi izvr­šenja, vodi propisane očevidnike, priprema
informacije i druge stručne materijale, te poslove međunarodne suradnje u
okviru međudržavnih odbora za gospodarsku suradnju, drugih oblika suradnje u
okviru međudržavnih odbora za gospodarsku suradnju te suradnje s pojedinim
zemljama iz područja prometa, poslove u vezi sa sklapanjem i provedbom
Sporazuma o stabilizaciji i pridruživanju Republike Hrvatske i Europske Unije,
priprema Hrvatskog diplomatskog osoblja za rad u diplomatsko konzularnim
predstavništvima i suradnja sa stranim diplomatskim predstavnicima i međunarodnim
financijskim institucijama.

3. TAJNIŠTVO

Članak
45.

Tajništvo
kao posebna ustrojstvena jedinica, za potrebe Ministarstva obavlja pravne,
kadrovske, organizacijske, te opće, pomoćne i tehničke poslove.

Za
obavljanje poslova Tajništva ustrojavaju se sljedeći odjeli:

a)
Odjel pravnih poslova

b)
Odjel kadrovskih i općih poslova

c)
Odjel zajedničkih poslova za korištenje zgrade

a) Odjel pravnih poslova

Članak
46.

Odjel
pravnih poslova obavlja upravno - pravne poslove koji proizlaze iz: Zakona o
vlasništvu i drugim stvarnim pravima, Zakona o zemljišnim knjigama, Zakona o
zakupu poslovnog prostora, suradnje s Vladom Republike Hrvatske-Uredom za
državnu imovinu, prikupljanje podataka za vođenje Očevidnika imovine u
vlasništvu Republike Hrvatske, rješavanje u drugostupanjskom postupku povodom
prigovora na prvostupanjska rješenja o rasporedu na službeničko i radno mjesto,
rješavanje prigovora na rješenja o prijamu u državnu službu, prigovore na
rješenja o ocjeni službenika i namještenika, pisanje podnesaka i suradnje s
Državnim pravobraniteljstvom Republike Hrvatske, pripremanje podnesaka u
postupcima pred upravnim, općinskim, prekršajnim, trgo­vačim i drugim sudovima,
pripremanje podnesaka u postupku pred službeničkim sudovima i vođenje
prvostupanjskog disciplinskog postupka za lakše povrede službene, odnosno radne
dužnosti.

b) Odjel kadrovskih i općih poslova

Članak
47.

Odjel
kadrovskih i općih poslova, neposredno primjenjujući zakone i druge propise,
donosi upravne akte kojima se odlučuje o prijamu u državnu službu, raspoređuje
na radna mjesta te drugim pravima i obvezama službenika, vodi očevidnik
državnih službenika i namještenika, prati rad vježbenika, priprema prijedlog
stručnog usavršavanja i osposobljavanja službenika i namješ­tenika, poslove
zaštite na radu, zaštite od požara, sigurnosno obrambeni poslovi, kao i drugi
upravno stručni, uredski i pomoćno-tehničkih poslova.

Za
obavljanje općih i kadrovskih poslova ustrojavaju se sljedeći odsjeci:

b1)
Odsjek kadrovskih poslova

b2)
Odsjek općih poslova

b3)
Odsjek voznog parka

*b1) Odsjek kadrovskih poslova*

Članak 48.

Odsjek kadrovskih poslova obavlja upravno
pravne poslove: priprema i donošenje rješenja o prijamu u državnu službu i
raspored državnih službenika i namještenika, imenovanjima i razrje­šenjima,
godišnjim odmorima, plaćenim i neplaćenim dopustima te ocjenjivanju državnih
službenika i namještenika, vođenje očevidnika o državnim službenicima i
namještenicima zaposlenim u središnjim uredima i područnim jedinicama
Ministarstva i izdavanje izvoda iz tih očevidnika, praćenje stanja,
prikupljanje podataka i pripremanje izvješća o povredama na radu i pripremanje
prijedloga mjera zaštite na radu, praćenje rada vježbenika, osiguravanje uvjeta
za uspješno obavljanje vježbeničke prakse i davanje uputa za polaganje državnih
stručnih ispita, praćenje stanja kadrova te predlaganje mjera za podizanje
stupnja stručnosti i osposobljenosti kadrova, vođenje postupka o kojima se ne
vode službeni očevidnici i izdavanje odgovarajućih uvjerenja o tim činjenicama.

*b2) Odsjek općih poslova*

Članak 49.

Odsjek općih poslova obavlja upravno
stručne poslove primitka, otpreme i dostave pošte, odabira arhivske građe,
vođenja pismohrane i propisanih očevidnika, poslovi prijepisa, fotokopiranja i
drugi uredski poslovi te poslovi domara, čistaćica, čajne kuhinje i sl.

*b3) Odsjek voznog parka*

Članak 50.

Odsjek voznog parka obavlja vozačke
poslove, poslove u svezi održavanja službenih automobila i opreme, sukladno
uvjetima njihove eksploatacije, namjene i tehničkim uputstvima pro­izvođača, vodi
propisane očevidnike, prati stanje, analizira, elaborira i predlaže poduzimanje
mjera da službeni automobili po količini i kvaliteti mogu udovoljiti zahtjevima
Ministarstva, inicira donošenje planova korištenja automobila i koordinira
izvršenje toga plana, obavlja uviđaje prometnih nezgoda i priprema odštetne
zahtjeve, te druge poslove koji proizlaze iz upravljanja i korištenja službenih
automobila ovog Ministarstva.

c) Odjel zajedničkih poslova za korištenje
zgrade

Članak 51.

Odjel zajedničkih poslova za korištenje
zgrade obavlja poslove u vezi održavanja zgrade, instalacija i postrojenja,
sigurnosti i održavanja kvalitete zraka te čistoće za sva tijela državne uprave
koji su smješteni u poslovnom objektu “Kockica”.

IV. UPRAVLJANJE UPRAVNIM ORGANIZACIJAMA I
UNUTARNJIM USTROJSTVENIM JEDINICAMA U SASTAVU MINISTARSTVA

Članak 52.

Ministar
predstavlja Ministarstvo i upravlja njegovim radom.

Zamjenik
ministra zamjenjuje ministra u slučaju njegove spriječenosti, te obavlja i sve
druge poslove koje mu povjeri ministar. Ukoliko ne bi bio imenovan zamjenik
ministra, ministra će zamjenjivati pomoćnik kojeg odredi ministar.

Upravnim organizacijama u Ministarstvu
upravljaju pomoć­nici ministra.

Radom
Tajništva Ministarstva upravlja tajnik Ministarstva.

Članak
53.

Na
čelu Kabineta ministra je tajnik Kabineta.

Na
čelu Samostalnog odjela je načelnik.

Na
čelu odjela je načelnik.

Na
čelu odsjeka je voditelj odsjeka.

Na
čelu lučke kapetanije je lučki kapetan, na čelu kapetanije je kapetan
kapetanije, a na čelu ispostave je kapetan ispostave.

Ostalim
ustrojstvenim jedinicama upravljaju čelnici utvrđeni Uredbom o načelima za
unutarnje ustrojstvo tijela državne uprave (»Narodne novine«, broj 43/2001.)

V. OKVIRNI BROJ SLUŽBENIKA I NAMJEŠTENIKA
MINISTARSTVA

Članak
54.

Poslove
iz djelokruga Ministarstva, zavisno o vrsti, složenosti, stručnoj spremi i
drugim uvjetima obavljaju državni službenici i namještenici raspoređeni na
radna mjesta u skladu sa zakonom.

Okvirni
broj državnih službenika i namještenika potreban za obavljanje poslova iz
djelokruga Ministarstva utvrđuje se u Dodatku (Tablici), koja je sastavni dio
ove Uredbe i ne objavljuje se u »Narodnim novinama«.

VI. PRIJELAZNE I ZAVRŠNE ODREDBE

Članak
55.

Pitanja
od značaja za rad Ministarstva koja nisu uređena Zakonom, Uredbom o načelima za
unutarnje ustrojstvo tijela državne uprave i ovom Uredbom, uredit će se
Pravilnikom o unutarnjem redu, a osobito broj potrebitih službenika i
namještenika s naznakom njihovih osnovnih poslova i zadaća, te stručnih uvjeta
potrebnih za njihovo obavljanje, kao i njihove ovlasti i odgovornosti.

Ministar
pomorstva, prometa i veza donijet će pravnilnik o unutarnjem redu Ministarstva,
u roku od 60 dana od dana stupanja na snagu ove Uredbe, uz prethodnu suglasnost
ministarstva nadležnog za poslove opće uprave.

Članak
56.

Danom
stupanja na snagu ove Uredbe prestaje važiti Uredba o unutarnjem ustrojstvu
Ministarstva pomorstva, prometa i veza (»Narodne novine«, br. 44/2000).

Članak
57.

Ova
Uredba stupa na snagu danom objave u »Narodnim novinama«.

Klasa: 023-03/01-01/11

Urbroj: 5030115-01-1

Zagreb,
26. srpnja 2001.

Potpredsjednica
**Željka Antunović,** v. r.

Uredba, NN 70/2001-1192